ดำเนินการแจ้งประธานชุมชนเพื่อประชาสันพันธ์ประกาศสำนักงานเขตลาดพร้าว เรื่องควบคุมการเลี้ยงหรือปล่อยสุนัข ในชุมชนและบ้านที่มีการเลี้ยงสุนัข
สวัสดีค่ะ ขอร้องทุกข์ เรื่องปล่อยให้สุนัข และ/หรือ อาจมีคนพาสุนัขมาขับถ่ายบริเวณหน้าบ้านคนอื่น  (ภาพที่มีวงกลมสีแดง)  เนื่องจากเคยร้องทุกข์ไปเมื่อปีที่แล้ว  และทางเจ้าหน้าที่ไม่สามารถจัดการได้ เพราะไม่มีหลักฐาน   เหตุที่ไม่มีหลักฐาน คือบริเวณนั้นไม่มีกล้องวงจรปิด  และมักเกิดขึ้นช่วงเช้ามืดที่แทบไม่มีใครออกมาเดิน ยกเว้นคนที่วิ่งออกกำลังกายและคนที่พาหมาออกมาเดินเล่น  และช่วงเย็นพลบค่ำ   ที่บอกได้ว่ามักเห็นอึสุนัขบริเวณดังกล่าวช่วงเช้ามืด เนื่องจาก ทุกเช้าต้องเปิดประตูรั้วเอารถออกไปทำงาน จะเห็นอึสุนัขที่เปียก นั่นแปลว่าเพิ่งเกิดขึ้นไม่นานมานี้ และที่บอกได้ว่ามักเห็นอึสุนัขบริเวณดังกล่าวช่วงเย็นพลบค่ำ เนื่องจาก เป็นเวลาขับรถกลับเข้าบ้าน ลงจากรถเตรียมเปิดประตูรั้วถอยรถเข้าบ้าน จะเห็นอึสุนัขที่เปียก นั่นแปลว่าเพิ่งเกิดขึ้นไม่นานมานี้  เรื่องดังกล่าวสร้างความเดือนร้อนแก่บ้านบริเวณนั้นๆ ซึ่งมีหลายบ้านที่ต้องใช้ทางสัญจรไปมาไม่ว่าจะขับรถหรือเดินเท้า  และหากล้อรถเผลอเหยียบอึสุนัขและถอยเข้าบ้าน บริเวณบ้านจะสกปรกมีกลิ่นเหม็น  อนึ่ง และอีกที่หนึ่งที่อยากร้องทุกข์คือ บริเวณทางแยกเลี้ยวที่มีท่อระบายน้ำ  มีอึสุนัขเป็นจำนวนมากตรงฝาท่อระบายน้ำ  อยากฝากตรงจุดนี้ให้เจ้าหน้าที่ช่วยด้วย (ตามภาพที่รถตู้กำลังเลี้ยวขวา ตรงจุดนี้มีท่อระบายน้ำ และมีอึสุนัขเป็นจำนวนมาก)  อาจมีการกวดขันอย่างเข้มงวดกับเจ้าของสุนัขให้มีจิตสำนึกในเรื่องความรับผิดชอบ ไม่สร้างความเดือดร้อนให้คนอื่น   รักสุนัข สุนัขน่ารัก แต่ความไม่น่ารักของสุนัขจะเกิดขึ้นเหตุเพียงเจ้าของสุนัขไม่มีจิตสำนึกเรื่องนี้  และหากมีฝนตกลงมา ความสกปรกยิ่งทวีคูณ เนื่องจากซอยนี้เวลาฝนตก น้ำมักท่วมและระบายช้าและมีน้ำขังตามขอบทางเท้า
ได้เห็นแบบนี้ พอมีความหวังขึ้นเล็กน้อยหลังจากที่ร้องทุกข์มาหลายครั้ง  หวังว่าครั้งนี้จะเป็นนิมิตรหมายที่ดี ที่นำมาซึ่งความสุขกันถ้วนหน้า หากยังไม่ได้ผล ขอร้องทุกข์กลับไปอีก